als_Latn dik_Latn ron_Latn
Tendenca për dëmtimin e imazhit të qytetarëve të Kosovës në Maqedoni
Tendenca për të dëmtuar imazhin e qytetarëve të Kosovës që janë vizitorët dhe klientët e rregullt të qendrave të rëndësishme tregtare në Maqedoni.
Një pjesë e mediave maqedonase të shtunën kanë lansuar një lajm për gjoja rrëmbimin e fëmijëve nga ana e personave të panjohur nga Kosova.
Lajmi kishte si burim një spekulim të lansuar në rrjetin social “Facebook” e emrin dhe mbiemrin Natasha Kirkovska. Lajmi përshkruante se si në qendrën tregtare “Ramstor”, persona të panjohur nga Kosova i kanë grabitur fëmijën një nëne derisa po bënte pazar në supermarketin e kësaj qendre tregtare.
Sipas rrëfimit të rrejshëm, pas reagimit të nënës, janë mbyllur të gjitha hyrje daljet e qendrës tregtare dhe se fëmija është gjetur në një makinë me targa të Kosovës, dhe që rrëmbyesit ishin burrë e grua.
Gjithashtu ky lajm tendencioz dhe me skenarë të caktuar spekulon se ky nuk është rasti i vetëm, por edhe në qendrën tregtare ‘City Mall’ ka pasur një ngjarje të tillë me siç thuhet ‘kosovarët’, por gjithashtu është zbuluar. Andaj në fund thuhet: prindër kujdes!.
Mediat maqedonase në asnjë rast nuk kishin marrë si burim MPB-në për të konfirmuar se çfarë ka të bëjë ky lajm spekulativ.
Lidhur me këtë spekulim, ka reaguar qendra tregtare “Ramstor” duke theksuar se informacioni është i pasaktë dhe kërkoi që të gjitha mediat që kanë publikuar lajmin të kërkojnë falje.
“Ju informojmë se burimi i vetëm i informacionit të këtij lajmi spekulativ është një status në Facebook dhe absolutisht është i pasaktë. Mediat nuk kanë konfirmuar autenticitetin e burimit të lajmit dhe nuk kanë verifikuar ate me palët zyrtare siç është MPB. Ne apelojmë që këto media të kërkojnë falje për dezinformatat që kanë shkaktuar panikë tek opinion. Ne si qendër tregtare vazhdojmë të kujdesemi për sigurinë e konsumatorëve”, thuhet në reagimin e “Ramstor”.
Lajmi u lansua në mediat kryesisht proqeveritare dhe se tek një pjesë e tyre është tërhequr lajmi, ndërsa tek pjesa më e madhe akoma qëndron lajmi i publikuar spekulativ. Ndërkohë, disa portale nuk kanë përgënjeshtruar lajmin, edhe përkundër reagimit të qendrave tregtare. (INA)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn